钦定古今图书集成/历象汇编/岁功典/第042卷 > 《管子》 > 《轻重己篇》
## 钦定古今图书集成/历象汇编/岁功典/第042卷 > 《管子》 > 《轻重己篇》

以春日至始，数四十六日，春尽而夏始。天子服黄而
静处，朝诸侯卿大夫列士，循于百姓，发号出令曰：“毋
聚大众，毋行大火，毋断大木，诛大臣，毋斩大山，毋戮
大衍。灭三大而国有害也”，天子之夏禁也。

以春至始，数九十二日，谓之“夏至”而麦熟，天子祀
于太宗，其盛以麦。麦者，谷之始也；宗者，族之始也。同
族者人，殊族者处，皆齐大材，出祭王母，天子之所以
主始而忌讳也。